Amit Shah in J&K LIVE: कश्मीर का सीएम ऐसा हो जो लंदन ना जाए- अमित शाह
जम्मू-कश्मीर दौरे के तीसरे दिन अमित शाह आज श्रीनगर में विकास कार्यों की समीक्षा करेंगे। यहां वह कई विकास परियोजनाओं का शिलान्यास और उद्घाटन भी करेंगे।
श्रीनगर: गृह मंत्री अमित शाह के जम्मू-कश्मीर दौरे का आज तीसरा और आखिरी दिन है। कल की तरह आज भी उनका बेहद ही व्यस्त कार्यक्रम है जहां वो श्रीनगर में विकास कार्यों की समीक्षा करेंगे। यहां वह कई विकास परियोजनाओं का शिलान्यास और उद्घाटन भी करेंगे। शाह आज पुलवामा के लेथपोरा में पुष्पांजलि समारोह में शामिल होंगे और जवानों के साथ समय भी बिताएंगे। शाह शेर-ए-कश्मीर इंटरनेशनल कॉन्फ्रेंस सेंटर (SKICC) में सिविल सोसाइटी के प्रतिनिधिमंडलों से मुलाकात भी करेंगे। वह एसकेआईसीसी में शाम 6 बजे से एक रैली को संबोधित करेंगे। इसके बाद आज शाम को ही शाह दिल्ली लौटेंगे। 